หุ้นไทยภาคเช้าปิดบวก4.97จุด
หุ้นไทยภาคเช้าปิดที่ระดับ 1,056.61 จุด เพิ่มขึ้น 4.97 จุด หรือ 0.47% มีมูลค่าการซื้อขาย 21,510.80 ล้านบาท
19 ม.ค. 2555

หุ้นไทยภาคเช้าปิดที่ระดับ 1,056.61 จุด เพิ่มขึ้น 4.97 จุด หรือ 0.47% มีมูลค่าการซื้อขาย 21,510.80 ล้านบาท




ดัชนีหุ้นไทยเช้าวันที่ 19 ม.ค. เคลื่อนไหวในแดนบวกตามทิศทางตลาดหุ้นต่างประเทศที่ปรับตัวเพิ่มขึ้นถ้วนหน้า ขณะที่การปรับ ครม.ไม่มีผลต่อดัชนีมากนัก เนื่องจากนักลงทุนรับข่าวไปพอสมควรแล้ว โดยเช้าวันนี้ดัชนีปิดตลาดที่ระดับ 1056.61 จุด เพิ่มขึ้น 4.97 จุด หรือ 0.47% มีมูลค่าการซื้อขาย 21,510.80 ล้านบาท
5 อันดับหลักทรัพย์ที่มีมูลค่าซื้อขายสูงสุด 1. INTUCH  ปิดที่ 44 บาท เพิ่มขึ้น 0.50 บาท หรือ 1.15% มูลค่าการซื้อขาย 2,189.62 ล้านบาท2. PTTGC  ปิดที่ 63.50 บาท เพิ่มขึ้น 0.75 บาท หรือ 1.20% มูลค่าการซื้อขาย 657.18 ล้านบาท3. PTT ปิดที่ 331 บาท เพิ่มขึ้น 3 บาท หรือ 0.91% มูลค่าการซื้อขาย 639.09 ล้านบาท4. ADVANC ปิดที่ 152.50 บาท ลดลง 1 บาท หรือ 0.65%  มูลค่าการซื้อขาย 599.55 ล้านบาท5. RAIMON ปิดที่ 1.37 บาท ลดลง 0.01 บาท หรือ 0.72%  มูลค่าการซื้อขาย 478.93 ล้านบาท 
บริษัทหลักทรัพย์(บล.)ฟิลลิป ระบุว่า ดัชนีหุ้นไทยยังอิงทางบวก ตามตลาดหุ้นต่างประเทศ ขณะที่ในไทยก็มีประเด็นการปรับครม. ซึ่งได้มีพระบรมราชโองการโปรดเกล้าฯ เมื่อเย็นวานนี้ โดยรายชื่อที่ออกมาเป็นไปตามข่าวทำให้ไม่มีผลอย่างมีนัยต่อจิตวิทยาตลาด อย่างไรก็ตามคาดการเคลื่อนไหว SET ยังจะอยู่ในกรอบจำกัด จากปัญหาหนี้ยูโรโซนที่ยังส่งแรงกดดัน โดยปัจจัยที่ต้องจับตาได้แก่ผลการเจรจารอบใหม่เพื่อหลีกเลี่ยงการผิดนัดชำระหนี้ของกรีซ สำหรับกลยุทธ์การลงทุน ระยะสั้นยังเน้นเก็งกำไรแบบ “ขึ้นขาย ลงซื้อ” โดยคงพอร์ตในหุ้นไม่เกิน 50%